# Arvydas Sabonis

Arvydas Sabonis|  |
| centar |
| Biografski detalji |
| Rođenje | 19. prosinca 1964.  (1964-12-19)  Kaunas, Litva (tada  Sovjetski Savez) |
| Državljanstvo | Litvanac |
| Službena visina | 7 ft 4 in (224 cm) |
| Informacije o karijeri |
| NBA draft | 1986. / Krug: 1. / Pick: 24. ukupno |
| Izabrali ga Portland Trail Blazers |
| Profesionalna karijera | 1981. – 2004. |
| Pregled karijere |
| 1981 – 1989 |  Žalgiris |
| 1989 – 1992 |  Fórum Valladolid |
| 1992 – 1995 |  Real Madrid |
| 1995 – 2001 |  Portland Trail Blazers |
| 2001 – 2002 |  Žalgiris |
| 2002 – 2003 |  Portland Trail Blazers |
| 2003 – 2004 |  Žalgiris |
|  |
| Reprezentativna karijera |
| 1982 – 1991 |  Sovjetski Savez |
| 1991 – 1999 |  Litva |
|  |
| Uspjesi i nagrade |
| * Osvajač FIBA Klupskog svjetskog prvenstva (1986.)
* Osvajač FIBA Europske lige (1995.)
* 3× prvak Sovjetskog Saveza (1985. – 1987.)
* 2× prvak ACB lige (1993., 1994.)
* prvak Litve (2004.)
* osvajač Kupa kralja (1993.)
* FIBA-inih 50 najvećih igrača (1991.)
* 50 najvećih doprinositelja EuroLige (2008.)
* 6× Euroscar (1984., 1985., 1988., 1995., 1997., 1999.)
* 2× Mr. Europa (1985., 1997.)
* 4× Litvanski sportaš godine (1984. – 1986., 1996.)
* EuroBasket MVP (1985.)
* 2× Igrač godine Eurolige (1993., 1995.)
* Najbolja momčad novaka NBA lige (1995.)
* Umirovljen dres s brojem 11 (Žalgiris)
 |
|  |
|  |
| Košarkaška kuća slavnih – igrač |
| FIBA-ina kuća slavnih – igrač |
|  |
| skupi
Medalje

|  |
| --- |
|  |
|

| Natjecanje
 |  |  |  |
| --- | --- | --- | --- |
| Svjetsko prvenstvo
 | 1
 | 1
 | 0
 |
| EuroBasket
 | 1
 | 1
 | 2
 |
| Olimpijske igre
 | 1
 | 0
 | 2
 |

 |
| Olimpijske igre
 |
| Država:  Sovjetski Savez
 |
|  |  Seoul 1988. | Momčad
 |
| Država:  Litva
 |
|  |  Barcelona 1992. | Momčad
 |
|  |  Atlanta 1996. | Momčad
 |
| Svjetsko prvenstvo
 |
| Država:  Sovjetski Savez
 |
|  |   Kolumbija 1982.  | Momčad
 |
|  |  Španjolska 1986.  | Momčad
 |
| EuroBasket
 |
| Država:  Sovjetski Savez
 |
|  |   Francuska 1983.  | Momčad
 |
|  |   Zapadna Njemačka 1985.  | Momčad
 |
|  |   SFR Jugoslavija 1989.  | Momčad
 |
| Država:  Litva
 |
|  |   Grčka 1995.  | Momčad
 |

 |

**Arvydas Romas Sabonis** (litvanski: [ ˈaːrviːdaːs ˈsaːboːnʲɪs ]; Kaunas, 19. prosinca 1964.), bivši sovjetski i litvanski košarkaš, sportski djelatnik i poslovni čovjek. Sabonis se smatra jednim od najboljih litvanskih i svjetskih košarkaša svih vremena, a imao je uspješnu karijeru i u Europi i u NBA ligi, gdje je proveo sedam sezona. Šesterostruki je dobitnik nagrade Euroscar i dvostruki dobitnik nagrade Mr. Europa. Dominantan centar, Sabonis je imao uspjeha i na reprezentativnom nivou, osvojivši olimpijsko zlato s reprezentacijom Sovjetskog Saveza na Olimpijskim igrama 1988. godine u Seoulu te, kasnije, dvije bronce s reprezentacijom Litve (1992. i 1996.). Iako je na draftu izabran još 1986. godine, svoju prvu NBA utakmicu odigrao je tek 1995. godine, kada je imao 30 godina.

Dana 20. kolovoza 2010. godine primljen je u FIBA-inu Kuću slavnih zbog svojih sjajnih nastupa na međunarodnom nivou. Sljedeće godine, točnije 12. kolovoza 2011. godine, primljen je i u Kuću slavnih Naismith Memorial. Iste godine izglasan je za nasljednika Vladasa Garastasa na mjestu predsjednika Litvanskog košarkaškog saveza, gdje je bio do 2021. godine, uz kratki prekid u listopadu 2013. godine kada je podnio ostavku, ali se vratio nakon osam dana.

Njegov sin, Domantas Sabonis, također je košarkaš i od 2026. godine igra za Sacramento Kingse.

## Biografija

Arvydas Sabonis rođen je 19. prosinca 1964. godine u Kaunasu, tada dijelu Litvanske SSR u sklopu Sovjetskog Saveza. Košarku je počeo trenirati s 13 godina, a već je kao petnaestogodišnjak bio član juniorske reprezentacije Sovjetskog Saveza. Kasnije se upisao na Poljoprivredni fakultet, što mu je omogućilo izuzeće od obveznog služenja vojnog roka.

### Karijera

#### Klupska karijera

Sabonis je svoj profesionalni debi imao 1981. godine u Žalgirisu, jednom od najstarijih klubova u Litvi, u svom rodnom Kaunasu. S klubom je osvojio tri uzastopna sovjetska prvenstva te FIBA Svjetsko klupsko prvenstvo 1986. godine, gdje je bio najbolji strijelac (26 poena) u finalnoj pobjedi protiv argentinskog Ferra Carrila Oestea. Godine 1989. potpisuje za španjolski Fórum Valladolid, s kojim je igrao polufinale Koraćevog kupa. Nakon tri sezone prelazi u Real Madrid Baloncesto, s kojim će osvojiti dva naslova prvaka te naslov prvaka Europske lige 1995. godine. To mu je bila posljednja sezona u Realu jer je iste godine prešao u NBA ligu.

Sabonisova NBA priča započela je još 1985. godine, kada su ga Atlanta Hawksi izabrali kao 77. izbor na NBA draftu te godine. Međutim, taj je izbor poništen jer je Sabonis u to vrijeme imao manje od 21 godine. Iako je narednog proljeća imao tešku ozljedu Ahilove tetive, svejedno je bio na draftu te su ga, kao 24. izbor u prvom krugu, izabrali Portland Trail Blazersi; Sabonis je ostao zabilježen u historiji kao posljednji igrač koji se pojavio na draftu više od jednog puta s obzirom na to da je NBA ukinula tu mogućnost tijekom 1980-ih. No, iako je Sabonis trebao ići u NBA ligu, sovjetske vlasti nisu mu dozvolile preseljene u Sjedinjene Države, iako je tadašnji trener LSU Tigersa, Dale Brown, imao plan da upiše Sabonisa na Državni univerzitet Louisiane kako bi zadržao amaterski status. Ipak, otputovao je u Portland na rehabilitaciju te je 1988. godine čak i trenirao s ekipom.

Po završetku sezone 1994./1995., Sabonis i Portland kontaktirali su se oko njegovog dolaska u NBA; Sabonis je tada imao 30 godina. Prije potpisa ugovora, tadašnji trener Portlanda, Bob Whitsitt, zamolio je klupskog liječnika da pregleda snimke Sabonisovih ozljeda te se kasnije prisjetio što je ovaj rekao: "*Rekao je da bi Arvydas mogao dobiti parkirno mjesto za invalide samo na temelju ovih rentgenskih snimki"*. Unatoč tome, Trail Blazerski su potpisali Sabonisa, koji je imao vrlo uspješnu debitantsku sezonu s dobrim brojkama; uz to je izabran u najbolja momčad novaka te godine te je bio drugi u izboru za Novaka godine i Šestog igrača godine. Brojke u doigravanju bile su mu još bolje nego u regularnoj sezoni.

Tijekom Sabonisovog prvog boravka u Portlandu, ekipa je svake godine igrala doigravanja, ali u početku bez velikih uspjeha. Tijekom 1998. i 1999. godine, Portland je izmijenio velik dio momčadi kako bi bio kompetitivniji u doigravanjima, međutim Sabonis je bio jedini nedodirljivi prvotimac. Nakon tih izmjena, Trail Blazersi su igrali dva uzastupna finala Zapada, ali su izgubili od kasnijih prvaka San Antonio Spursa, odnosno Los Angeles Lakersa. Mnogi komentatori smatrali su i tada, a smatraju i danas, kako je Sabonisova NBA karijera mogla biti još bolja da je ranije došao u ligu te kako bi Trail Blazersi gotovo sigurno bili prvaci da su imali Sabonisa prije 1995. godine.

Po završetku sezone 2000./2001. odbio je potpisati produljenje ugovora s Portlandom, navodeći fizički i mentalni zamor kao razloge. Potpisao je jednogodišnji ugovor sa Žalgirisom za minimalnu plaću, uz dogovor da će pomoći momčadi u najvažnijim utakmicama tijekom sezone. Ipak, te sezone nije odigrao nijednu utakmicu te se vratio u Portland 2002. godine, gdje je odigrao još jednu sezonu. Sabonis je bio omiljen među navijačima Portlanda. Sljedeće godine vratio se u Žalgiris, gdje je odigrao još jednu sezonu prije službenog i konačnog umirovljenja 2005. godine.

#### Reprezentativna karijera

Sabons u dresu sovjetske reprezentacije protiv Davida Robinsona i Dannyja Manninga tijekom polufinalne utakmice protiv Amerikanaca na Olimpijskim igrama 1988. u Seoulu. Sovjeti su pobijedili 82:76, a Sabonis je ubacio 13 poena i skupio 13 skokova.
Sabonis je 1982. godine bio dio sovjetske reprezentacije koja je išla na turneju po Sjedinjenim Državama i igrala protiv niza sveučilišnih momčadi. Iako mu je preporučen odmor, Sovjeti su Sabonisu dopustili da bude dio reprezentacije za Olimpijske igre 1988. u Seoulu. Sabonis je na kraju predvodio Sovjete do zlatne medalje na Igrama na kojima su u polufinalu pobijedili Amerikance (iako je to bila posljednja američka vrsta u kojoj nisu igrali profesionalni NBA igrači, u njoj su bili budući All-Star igrači David Robinson, Mitch Richmond i Danny Manning), a u finalu SFR Jugoslaviju. Za sovjetsku će reprezentaciju igrati i na Svjestkom prvenstvu 1982. (zlatna medalja), EuroBasketu 1983. (brončana medalja), EuroBasketu 1985. (zlatna medalja), Svjestkom prvenstvu 1986. (srebrna medalja) i EuroBasketu 1989. (brončana medalja). Bio je dio idealne momčadi EuroBasketa 1983. i 1985., a na potonjem je turniru bio i MVP.

Period od 1985. do 1988. godine bio je izrazito naporan za Sabonisa zbog velikog broja utakmica te je imao značajan utjecaj na njegovo zdravlje u narednim godinama. Imao je nekoliko ozljeda nogu koje nisu uspjele potpuno zacijeliti zbog velikog broja intenzivnih međunarodnih utakmica usred hladnoratovskih rivalstava te velikog rivalstva između njegovog Žalgirisa i CSKA Moskve u sovjetskom prvenstvu. Sam Sabonis je 2011. u intervjuu rekao da vjeruje kako je činjenica da su ga sovjetski treneri previše koristili uvelike doprinijela pogoršanju njegove ozljede Ahilove tetive iz 1986. godine. Drugi značajan trenutak u njegovoj karijeri, po pitanju ozljeda, dogodio se 1988. godine kada su ga Sovjeti uvrstili u reprezentaciju nakon operacije Ahilove tetive koju je imao u Portlandu; odluka Sovjeta da šepajućeg Sabonisa uvrste u momčad naišla je na kritike američkih liječnika. Sljedeće je godine Sabonis dobio dozvolu države da ide u Sjedinjene Države, kamo je otišao i njegov reprezentativni kolega Šarūnas Marčiulionis, ali je odbio, vjerujući da zbog ozljeda neće biti u mogućnosti igrati na visokom nivou. Zbog ovih će problema razviti kronične probleme s koljenima, zglobovima i preponama koje će uvelike ograničiti njegovu pokretljivost tijekom 90-ih godina.

Nakon raspada Sovjetskog Saveza, Sabonis je postao litvanski reprezentativac. S Litvom je nastupio na Olimpijskim igrama 1992. (brončana medalja), EuroBasketu 1995. (srebrna medalja), Olimpijskim igrama 1996. (brončana medalja) i EuroBasketu 1999. Bio je dio idealne momčadi EuroBasketa 1995. godine.

## Privatni život

Sabonis je u braku s Ingridom Mikelionytė, manekenkom i glumicom koja je bila prva Miss Litve. Zajedno imaju četvoro djece – kći Aušrinė te sinove Žygimantasa, Tautvydasa i Domantasa. Potonja dva rođena su u gradovima u kojima je Sabonis tada igrao košarku, odnosno Valladolidu i Portlandu. Nakon što je Sabonis napustio NBA ligu, obitelj se preselila u Málagu. Sva tri sina igraju košarku. Prema rječima njegova sina Domantasa, Sabonis je veliki fan Boston Celticsa i zelene boje općenito, a najdraži mu je igrač Larry Bird.

U rujnu 2011. godine, Sabonis je pretrpio blaži srčani udar dok je igrao košarku u Litvi, ali nije bio u životnoj opasnosti.

Sljedeće godine sudjelovao je u litvanskom dokumentarcu *Kita svajonių komanda*, koji je opisao put litvanske reprezentacije do bronce na Olimpijskim igrama 1992. godine. Dvije godine kasnije bio je fokus dokumentarca *Arvydas Sabonis. 11*, koji je pratio njegovu karijeru od 1981. godine do umirovljenja. Kasnije se pojavio i u filmu *Bilietas* iz 2023. godine, koji se bavio historijom Žalgirisa od 1979. do 1989. godine.

## Statistike

| Legenda
 |
| --- |
|   U
 | Odigranih utakmica
 |   S
 | Startanih utakmica
 |  MPU
 | Minuta po utakmici
 |
|  P%
 | Postotak koševa
 |  3P%
 | Postotak trica
 |  SB%
 | Postotak slobodnih bacanja
 |
|  SPU
 | Skokova po utakmici
 |  APU
 | Asistencija po utakmici
 |  UPU
 | Ukradenih lopti po utakmici
 |
|  BPU
 | Blokada po utakmici
 |  PPU
 | Poena po utakmici
 | **Bold** | Rekord karijere
 |
|  †
 | Osvojio naslov prvaka
 |  \*
 | Rekorder lige te sezone
 |  | Rekorder lige
 |

### Regularna sezona (EuroLiga i NBA)

| Godina
 | Momčad
 | U | S | MPU | P% | 3P% | SB% | SPU | APU | UPU | BPU | PPU |
| --- | --- | --- | --- | --- | --- | --- | --- | --- | --- | --- | --- | --- |
| 1986.
 | Žalgiris
 | 13 | - ﻿— | - ﻿— | - ﻿— | - ﻿— | - ﻿— | - ﻿— | - ﻿— | - ﻿— | - ﻿— | **24.5** |
| 1987.
 | Žalgiris
 | 6 | - ﻿— | - ﻿— | - ﻿— | - ﻿— | - ﻿— | - ﻿— | - ﻿— | - ﻿— | - ﻿— | 21.3
 |
| 1993.
 | Real Madrid
 | 20 | - ﻿— | 30.9 | .543 | .500 | .663 | **12.0**\* | 1.9 | 1.2 | - ﻿— | 16.5
 |
| 1994.
 | Real Madrid
 | 15 | - ﻿— | **34.3** | **.577** | .350 | .723 | 11.9 | 2.9 | 1.0 | - ﻿— | 17.4
 |
| 1995.†
 | Real Madrid
 | 17 | - ﻿— | 33.8 | .572 | **.545** | .783 | 11.2 | 2.6 | **1.8** | - ﻿— | 21.8
 |
| 1996.
 | Portland Trail Blazers
 | 73 | 21 | 23.8 | .545 | .375 | .757 | 8.1 | 1.8 | .9 | 1.1 | 14.5
 |
| 1997.
 | Portland Trail Blazers
 | 69 | 68 | 25.5 | .498 | .371 | .777 | 7.9 | 2.1 | .9 | 1.2 | 13.4
 |
| 1998.
 | Portland Trail Blazers
 | 73 | **73** | 32.0 | .493 | .261 | .798 | 10.0 | **3.0** | .9 | 1.1 | 16.0
 |
| 1999.
 | Portland Trail Blazers
 | 50\* | 48 | 27.0 | .485 | .292 | .771 | 7.9 | 2.4 | .7 | 1.3 | 12.1
 |
| 2000.
 | Portland Trail Blazers
 | 66 | 61 | 25.6 | .505 | .368 | **.843** | 7.8 | 1.8 | .7 | 1.2 | 11.8
 |
| 2001.
 | Portland Trail Blazers
 | 61 | 42 | 21.3 | .479 | .067 | .776 | 5.4 | 1.5 | .7 | 1.0 | 10.1
 |
| 2003.
 | Portland Trail Blazers
 | **78** | 1 | 15.5 | .476 | .500 | .787 | 4.3 | 1.8 | .8 | .6 | 6.1
 |
| 2004.
 | Žalgiris
 | 18 | 14 | 28.3 | .560 | .366 | .696 | 10.7\* | 2.4 | 1.0 | **1.6**\* | 16.7
 |
| EuroLiga (ukupno)
 | 89 | - ﻿— | 31.6 | .562 | .439 | .716 | 11.4 | 2.4 | 1.3 | 1.6 | 19.2
 |
| NBA (ukupno)
 | 470 | 314 | 24.2 | .500 | .328 | .786 | 7.3 | 2.1 | .8 | 1.1 | 12.0
 |
| **Karijera** | 559 | — | 27.9 | .531 | .384 | .751 | 9.4 | 2.3 | 1.1 | 1.4 | 15.6
 |

### Playoff

| Godina
 | Momčad
 | U | S | MPU | P% | 3P% | SB% | SPU | APU | UPU | BPU | PPU |
| --- | --- | --- | --- | --- | --- | --- | --- | --- | --- | --- | --- | --- |
| 1996.
 | Portland Trail Blazers
 | 5 | 5 | **35.4** | .432 | **.556** | .717 | **10.2** | 1.8 | .8 | .6 | **23.6** |
| 1997.
 | Portland Trail Blazers
 | 4 | 4 | 27.0 | .429 | .250 | .875 | 6.5 | 2.3 | .8 | .8 | 11.3
 |
| 1998.
 | Portland Trail Blazers
 | 4 | 4 | 26.8 | .450 | .500 | .857 | 7.8 | 1.5 | **1.8** | .8 | 12.3
 |
| 1999.
 | Portland Trail Blazers
 | 13 | 13 | 30.2 | .398 | .200 | **.907** | 8.8 | 2.2 | 1.2 | 1.2 | 10.0
 |
| 2000.
 | Portland Trail Blazers
 | **16** | **16** | 30.8 | .453 | .286 | .796 | 6.7 | 1.9 | .9 | .8 | 11.3
 |
| 2001.
 | Portland Trail Blazers
 | 3 | 3 | 34.7 | .483 | .000 | .750 | 8.3 | **2.7** | .3 | **2.3** | 11.3
 |
| 2003.
 | Portland Trail Blazers
 | 6 | 1 | 14.3 | **.667** | - ﻿— | .800 | 4.0 | .8 | .7 | .7 | 10.0
 |
| **Karijera** | 51 | 46 | 28.8 | .452 | .319 | .802 | 7.4 | 1.9 | .9 | .9 | 12.1
 |

## Reference

## Vanjske veze

* FIBA Archive Profile
* InterBasket Profile
* Euroleague.net Profile Arhivirano 2025-08-15 na Wayback Machine-u
* FIBAEurope.com Profile
* Spanish ACB Profile Arhivirano 2025-08-15 na Wayback Machine-u (`es`)